২০০১-০২ মৌসুম থেকে ২০১০ সাল পর্যন্ত ব্রাইস ম্যাকগেইনের প্রথম-শ্রেণীর খেলোয়াড়ী জীবন চলমান ছিল। ২০০২ সালে সিডনি ক্রিকেট গ্রাউন্ডে ভিক্টোরিয়ার সদস্যরূপে নিউ সাউথ ওয়েলসের বিপক্ষে প্রথম-শ্রেণীর ক্রিকেটে অভিষেক ঘটে ব্রাইস ম্যাকগেইনের। তবে, ভিক্টোরিয়ার অপর স্পিনারদ্বয় - শেন ওয়ার্ন ও ক্যামেরন হোয়াইটের কারণে দলে স্বীয় স্থান পাকাপোক্ত করে নিতে পারেননি।

ভিক্টোরিয়া দলে পুণরায় অংশগ্রহণ করার পূর্বে একটি ব্যাংকের আইটি বিভাগে কাজ করেন। পাশাপাশি ভিক্টোরিয়ান প্রিমিয়ার ক্রিকেটে প্রাহরান ক্রিকেট ক্লাবের পক্ষে খেলতেন।

আইটি পেশা পরিত্যাগ করে পেশাদার ক্রিকেটার হিসেবে আবির্ভূত হয়েছিলেন। আশাতীত সফলতার স্বাক্ষর রাখেন। এক বছরের মধ্যেই অস্ট্রেলিয়া দলের সদস্যরূপে নির্বাচিত হন। ভারত সফরে যান। এরফলে, অস্ট্রেলিয়ায় স্পিনার হিসেবে তার দীর্ঘদিনের যাত্রা শুরুর প্রত্যাশা করা হয়। অস্ট্রেলিয়া এ দলে সদস্য হিসেবে বৃষ্টিবিঘ্নিত সফরই এর প্রধান কারণ ছিল। এ সফরে দলের প্রধান স্পিনার ছিলেন।

অস্ত্রোপচারের প্রয়োজন পড়লে বয়সের কারণে তার টেস্ট দলে অংশগ্রহণের স্বপ্ন অনেকাংশেই ক্ষীণ হয়ে পড়ে। জানুয়ারি, ২০০৯ সালে রাজ্য দলের পক্ষে খেলতে শুরু করেন। শেফিল্ড শিল্ডে সময় উপযোগী পাঁচ-উইকেট প্রাপ্তির প্রেক্ষাপটে দক্ষিণ আফ্রিকা সফরে নিয়ে যাওয়া হয়।

প্রায় পনেরো বছর রাজ্য দলে খেলেন। কেবলমাত্র, শেন ওয়ার্ন, কলিন মিলার ও ক্যামেরন হোয়াইট তাদের ধীরগতিসম্পন্ন বোলিংয়ের কারণে এতগুলো বছর খেলতে পেরেছিলেন। ২০০১-০২ মৌসুম থেকে ২০০৩-০৪ মৌসুম পর্যন্ত তিনবার পুরা কাপে খেলেন। কিন্তু, খুব কমই প্রভাব বিস্তার করতে পেরেছিলেন। ফলশ্রুতিতে, দলের বাইরে অবস্থান করতে বাধ্য হন। এএনজেড ব্যাংকে আইটি শাখায় চাকুরী করেন। এ পর্যায়ে প্রাহরান দলের পক্ষে গ্রেড ক্রিকেটে অংশ নিয়েছিলেন। তবে, জানুয়ারি, ২০০৭ সালে ক্যামেরন হোয়াইট অস্ট্রেলিয়া দলে অংশগ্রহণ করলে ম্যাকগেইনকে দুই খেলায় অংশগ্রহণের জন্য আমন্ত্রণ জানানো হয়। এ সুযোগকে কাজে লাগান তিনি। দ্বিতীয় ইনিংসে ৬/১১২ নিয়ে সিডনিতে নিউ সাউথ ওয়েলসের বিপক্ষে অন্যতম খেলার বিজয়ীর ভূমিকায় অবতীর্ণ হয়েছিলেন।

বহিঃসংযোগ
কাউন্টি ক্রিকেটে অংশগ্রহণ
প্রথম-শ্রেণীর ক্রিকেট
আন্তর্জাতিক ক্রিকেট